ओनसोलाव गोगो सोलोंथाइनि आबहावाया मोनसे जौगाखांनाय नि लामायाव गायसंजागोन ।हादोरनि गाहाइ मन्थ्रि नरेन्द्र मडि दैदेननाय लामायाव ष्टार्ट आप इन्डिया,डिजिटेल इन्डिया आरो ष्टेन आप इन्डिया बायदि मावबिथांखिखौ मख'लांनानै गिबि मन्थ्रि सर्बानन्द सन'वाल बिथांआ बुंथियो दि डन बस्क' फरायसालिमाया बेफोर बादि मावबिथांखि गाहामै मावफुंनायाव जर'खा बिफाव लानांगोन आरो सुबुं सम्पद दाफुंनायनि आबहावा सोरजिनानै हादोर जौगाखांनायाव गोनांथार बिहोमा होलांनांगोन होन्ना बिबुंथि लाखियो ।रायखांनो गोनां दि फादार थमास फुलपिल्लिनि मासि सामलायनाय हाबाफारियाव गिबि मन्थ्रि सर्बानन्द सन'वाल बिथांजों लोगोसे बर'लेण्ड जारखुंथाइ गौथुमनि गाहाइ मावफुं सोद्रोमा हाग्रामा महिलारि,मन्थ्रि प्रमिला रानी ब्रह्म आरो चन्दन ब्रह्म,बर'लेण्ड मुलुग सोलोंसालिनि भाइस चेन्सेलर लाइस्रम लादुसिं,चिरांनि जिला बेंगिरि गौतम तालुकदार बिथांजों लोगोसे गोबां गुनगोनां सुबुंफोरा बाहागो लायोबि टि सि नि सोलोंथाइ बिथोनगिरिनि मावख' लांगोनायाव मिड डे मिलनि आदार संग्रा आयजोफोरा सोमावसारदों